recursal/SuperWikiNEXT-32B huggingface dataset:
ஆஸ்திரேலிய காற்பந்தாட்டம்
**ஆஸ்திரேலியக் கால்பந்தாட்டம்** (*Australian rules football*) என்பது அவுஸ்திரேலியாவில் உருவாகி விளையாடப்படும் ஒரு காற்பந்தாட்ட வகையாகும். ஒவ்வொன்றும் 18 வீரர்களைக் கொண்ட அணிகளுக்கிடையில் நீள்வட்ட மைதானத்தில் நடைபெறும் இவ்வாட்டத்தில் நீளுருண்டை வடிவப் பந்து பயன்படுகிறது.

மைதானத்தில் இரு புறங்களில் நான்கு கம்பங்கள் வீதம் காணப்படும். எதிரணியின் நடு இரு கம்பங்களிடையே பந்தை அடித்துப் புள்ளிகள் பெறுவதே விளையாட்டின் நோக்கமாகும். ஒவ்வொரு ஆட்டமும் நான்கு காற்பகுதிகளாக விளையாடப்படுகிறது. நான்காவது காற்பகுதியின் முடிவில், அதாவது ஆட்ட முடிவில் அதிக புள்ளிகளைப் பெறும் அணி வெற்றி பெறும். புள்ளிகள் சமநிலையில் இருந்தால் ஆட்டம் வெற்றி தோல்வியின்றி முடியும்.

இந்த ஆட்டவகையில் பந்தைக் கொண்டுசெல்ல உடலின் எந்தப் பாகத்தையும் பயன்படுத்த முடியும். உதைத்தல், கைகளால் செலுத்துதல், பந்துடன் ஓடுதல் ஆகியன பந்தைக் கொண்டுசெல்லும் மூன்று முறைகளாகும்.

வரலாறு
------

அவுஸ்திரேலியக் காற்பந்தாட்டம் எப்பொழுது தொடங்கப்பட்டது என்பது தொடர்பில் கருத்து வேறுபாடுகள் உள்ளன. 1853 அளவில் விக்ரோறியத் தங்க நிலங்களில் காற்பந்தாட்டம் ஆடப்பட்டமை தெரிய வந்துள்ளது. ஆயினும் 1858 இல் மெல்பேணில் அவுஸ்திரேலியக் காற்பந்தாட்டம் ஓர் ஒழுங்குமுறைக்குள் கொண்டுவரப்பட்டது. குளிர்காலங்களில் துடுப்பாட்டக்காரர்கள் ஆடுவதற்காகவே இந்த ஒழுங்குமுறை ஏற்படுத்தப்பட்டது. 1859 இல் மெல்பேண் காற்பந்தாட்டக் கழகத்தால் முதல்முறையாக காற்பந்தாட்ட விதிகள் அச்சிடப்பட்டன.

2008 இல் அவுஸ்திரேலியக் காற்பந்தாட்டத்தின் 150 ஆண்டு நிறைவு கொண்டாடப்படுகிறது.

ஆட்ட விதிகள்
------------

விளையாடப்படும் மைதானமும் பயன்படும் பந்தும் நீள்வட்ட வடிவமானவை. ஒவ்வொரு அணி சார்பாகவும் ஆகக் கூடியது 18 வீரர்களே களமிறங்கலாம். மேலதிகமாக நான்கு வீரர்கள் ஆட்டத்தின் இடையே மாற்றம் செய்யப்படலாம். அவ்வகையில் ஒவ்வொரு ஆட்டத்துக்கும் ஒவ்வொரு அணி சார்பாகவும் 22 வீரர்கள் இருப்பார்கள்.

ஆட்டம் தொடங்குகையில் வீரர்கள் மைதானத்தின் எப்பகுதியிலும் நிற்கலாம். ஆனால் ஆட்டந் தொடங்கும் போது மைதானத்தின் நடுப்பகுதியிலிருந்து 50 மீற்றர் தூரத்துக்குள் ஒவ்வோர் அணி சார்பிலும் நான்கு வீரர்கள் மட்டுமே நிற்கலாம்.
**அருந்ததி பாண்டவனே (Arundhati Pantawane)** (பிறப்பு 2 செப்டம்பர் 1989) இந்தியப் பெண் இறகுப்பந்து வீராங்கனையாவார். 1989 ஆம் ஆண்டு செப்டம்பர் மாதம் 2 ஆம் தேதியன்று இவர் பிறந்தார். ஒற்றையர் போட்டிகளில் இந்தியாவின் சார்பாக அருந்ததி விளையாடுகிறார். 2010 ஆம் ஆண்டு நடைபெற்ற ஆசிய விளையாட்டுப் போட்டியின் மகளிர் அணி நிகழ்வில் இந்தியாவைப் பிரதிநிதித்துவப்படுத்தினார்.  2011 ஆம் ஆண்டு நடைபெற்ற தேசிய விளையாட்டுப் போட்டிகளில் தங்கப் பதக்கத்தை வென்றார், மேலும் 75ஆவது மூத்த தேசிய இறகுப்பந்து வெற்றியாளர் போட்டியில் இரண்டாம் இடத்தைப் பிடித்தார்.

வெற்றிகள்
---------

### தனிப்பட்டவை

| வ. எண் | ஆண்டு | போட்டி | இறுதிப்போட்டியில் எதிரணி | மதிப்பெண் |
| --- | --- | --- | --- | --- |
| 1 | 2012 | பகுரைன் பன்னாட்டு போட்டி | இந்தியா</img> தன்வி லாட் | 20–22, 21–12, 21–19 |

### தனிப்பட்ட இரண்டாமிடம்

| வ. எண் | ஆண்டு | போட்டி | இறுதிப்போட்டியில் எதிரணி | மதிப்பெண் |
| --- | --- | --- | --- | --- |
| 1 | 2011 | எசுதோனிய பன்னாட்டுப் போட்டி | நியூசிலாந்து</img> மிச்செல் சான் கிட் யிங் | 16–21, 19–21 |
| 2 | 2011 | செக் பன்னாட்டுப் போட்டி | செக் குடியரசு</img> கிறிஸ்டினா காவ்ன்ஹோல்ட் | 10–21, 18–21 |

குடும்பம்
---------

2016 ஆம் ஆண்டு சனவரி மாதத்தில் அருந்ததி கோழிக்கோடு இறகுப்பந்து வீரர் அருண் விசுணுவை மணந்தார்.  இந்த தம்பதிக்கு அதர்வ் அருண் விசுணு என்ற மகன் உள்ளார்.

மேற்கோள்கள்
-----------

1. ↑  "Asian Games: Indian shuttlers out of badminton team events".. பார்த்த நாள்: 8 April 2016.
2. ↑  "Arundhati and Guru Sai Dutt bag badminton titles".. பார்த்த நாள்: 8 April 2016.
3. ↑  "75th Senior National Badminton Championships,Rohtak-2010".. பார்த்த நாள்: 8 April 2016.
4. ↑  Nayse, Suhas (January 4, 2016). "Badminton player Arundhati weds Arun Vishnu" (in en). .

புற இணைப்புகள்
--------------
***மாபோ எதிர் குயின்ஸ்லாந்து*** (*Mabo v Queensland*) என்பது ஆஸ்திரேலியாவில் உயர் நீதிமன்றத்தினால் 1992, ஜூன் 3 ஆம் நாள் தீர்ப்புக் கூறப்பட்ட புகழ் பெற்ற ஒரு வழக்காகும். இப்புகழ் பெற்ற தீர்ப்பை அடுத்து 1788 ஆம் ஆண்டு முதல் ஐரோப்பியக் குடியேற்றம் ஆரம்பிக்கப்பட்ட காலத்தில் இருந்து நடைமுறையில் இருந்து வந்த *terra nullius* (வெற்று நிலம் - எவருக்கும் சொந்தமில்லாத நிலம்) என்ற கொள்கை இல்லாமல் செய்யப்பட்டு, தலைமுறைகளாக நிலம் வைத்திருந்த (native title) ஆஸ்திரேலியப் பழங்குடியினருக்கு நில உரிமை வழங்கப்பட்டது.

டொரெஸ் நீரிணையின் மரே தீவுகளைச் சேர்ந்த மீரியாம் பழங்குடிகளான எடி மாபோ மற்றும் டேவிட் பாசி, ஜேம்ஸ் ரைஸ் ஆகியோர் நிலத்தில் உரிமை கொண்டாட சட்டப்படி உறுதிப்பத்திரம் எதுவும் தம்மிடம் இல்லாவிடினும் சந்ததி சந்ததியாகத் தான் வாழ்ந்த மண் தனக்கே உரித்தானது என 1982 ஆம் ஆண்டில் உச்ச நீதிமன்றத்தில் குயின்ஸ்லாந்து மாநில அரசுக்கு எதிராக வழக்கைத் தாக்கல் செய்திருந்தனர்.

மேற்கோள்கள்
-----------

1. ↑  *Mabo v Queensland (No 2)* [1992] HCA 23, (1992) 175 CLR 1 (3 சூன் 1992), High Court.
2. ↑  நம்ம ஆஸ்திரேலியா, சிறப்பு ஒலிபரப்புச் சேவை, குலசேகரம் சஞ்சயன்

வெளி இணைப்புகள்
---------------

* *Mabo and Another v The State of Queensland and Another* [1989] HCA 69; (1989) 166 CLR 186
**சிறப்பு ஒலிபரப்புச் சேவை** (*Special Broadcasting Service*, SBS, **எஸ்பிஎஸ்**) எனப்படுவது ஆஸ்திரேலியாவில் இயங்கும் அரசு-சார்பு பொதுத் தொலைக்காட்சி மற்றும் வானொலி சேவை ஆகும். இந்நிறுவனத்தின் நோக்கம் "ஆஸ்திரேலியாவின் பல்கலாச்சாரத்தைப் பிரதிபலிப்பதும், அதன் மூலம் பன்-மொழி மற்றும் பல்கலாச்சார வானொலி, தொலைக்காட்சி சேவைகளை வழங்குவதும்" ஆகும்.

வரலாறு
------

1975 ஆம் ஆண்டில் சிறுபான்மையின மக்களுக்காக சிட்னியிலும் மெல்பேர்ணிலும் இரண்டு சமூக உள்ளூர் வானொலி நிலையங்கள் நிறுவப்பட்டன. இவை எட்டு மொழிகளில் தமது மட்டுப்படுத்தப்பட்ட சேவைகளை நடத்தி வந்தன. இவற்றின் சேவைகளை ஒருமுகப்படுத்தும் நோக்கில் 1978 ஆம் ஆண்டு ஜனவரி 1 இல் சிறப்பு ஒலிபரப்புச் சேவை ஆரம்பிக்கப்பட்டு இவ்விரண்டு வானொலிகளையும் பொறுப்பேற்றுக் கொண்டது.

முதன் முதலில் மட்டுப்படுத்தப்பட்ட தொலைக்காட்சிச் சேவை ஏப்ரல் 1979 இல் ஆரம்பிக்கப்பட்டது. ஆங்கிலம் அல்லாத வேறு மொழிகளில் சிட்னியிலும் மெல்பேர்ணிலும் ஒளிபரப்பப்பட்டன. முழு நேர சேவைகள் 1980 அக்டோபர் 24 இல் ஐக்கிய நாடுகள் நாள் அன்று ஆரம்பிக்கப்பட்டன.

1983 அக்டோபர் 16 இல் இதன் சேவைகள் கான்பரா நகருக்கும் பின்னர் 1985 ஆம் ஆண்டில் பிறிஸ்பேன், அடிலெயிட் போன்ற நகரங்களுக்கும் தமது சேவைகளை வழங்க ஆரம்பித்தது.

ஆங்கிலம், சீனம், அரபு உட்பட உலக மொழிகள் பலவற்றில் தனது ஒலி/ஒளிபரப்பு நிகழ்ச்சிகளை தற்போது நடத்தி வருகிறது. எஸ்பிஎஸ் வானொலி மொத்தம் 68 மொழிகளில் அனைத்து ஆஸ்திரேலிய மாநிலங்களிலும் வானொலி ஒலிபரப்புகளை நடத்தி வருகிறது.

மெல்பேர்ண் நகரில் எஸ்பிஎஸ் வானொலி நிலையம்

தமிழ்ச் சேவை
------------

எஸ்பிஎஸ் வானொலியே ஆஸ்திரேலியாவில் முதன் முதலில் தமிழ் மொழியில் ஒலிபரப்பைத் தொடங்கிய வானொலிச் சேவையாகும். இவ்வொலிபரப்பு 1978 இல் தொடங்கப்பட்டது. கிழமைக்கு ஒரு மணி நேரம் ஞாயிற்றுக்கிழமைகளில் பகல் 11:00 முதல் 12:00 மணி வரை தமிழ் நிகழ்ச்சிகள் நடத்தப்பட்டு வந்தன. 2013 ஏப்ரல் 29 முதல் கிழமைக்கு நான்கு நாட்கள் (திங்கள், புதன், வெள்ளி, ஞாயிறு நாட்களில்) இரவு 08:00 மணி முதல் 09:00 மணி வரை ஒலிபரப்பப்படுகின்றன. இலங்கை, இந்தியா, மலேசியா மற்றும் உள்ளூர் செய்திகள், நடப்பு நிகழ்வுகள், கலாச்சார நிகழ்ச்சிகள் ஒலிபரப்பாகின்றன. றைசல் என அழைக்கப்படும் ரேமண்ட் செல்வராஜா நிகழ்ச்சிகளைத் தொகுத்தளிக்கிறார். இணையம் மூலமாகவும் இந்நிகழ்ச்சிகளைக் கேட்கலாம்.

மேற்கோள்கள்
-----------

1. ↑  SBS: Frequently Asked Questions
2. ↑  SBS: வரலாறு
3. ↑  About SBS Radio
4. ↑  ரேமண்ட் செல்வராசா
5. ↑  "SBS தமிழ்" இம் மூலத்தில் இருந்து 2009-01-05 அன்று. பரணிடப்பட்டது.. .

வெளி இணைப்புகள்
---------------

* Official Site
* SBS தமிழ் பரணிடப்பட்டது 2009-01-05 at the வந்தவழி இயந்திரம்
* SBS Transmitter Site Locations and Frequencies பரணிடப்பட்டது 2009-03-15 at the வந்தவழி இயந்திரம்
* SBS Youth Orchestra பரணிடப்பட்டது 2019-12-13 at the வந்தவழி இயந்திரம்
**போகன் ஈடே** (*Boken Ete*) இந்தியாவைச் சேர்ந்த ஓர் அரசியல்வாதியாவார். அருணாச்சல பிரதேசத்தைச் சேர்ந்த இவர் ஓர் அரசு ஊழியராகவும் அறியப்படுகிறார். அருணாச்சல பிரதேச சட்டமன்றத்தில் சட்டமன்ற உறுப்பினராகப் பணியாற்றினார்.

வாழ்க்கைக் குறிப்பு
-------------------

போகென் ஈடே 1922 ஆம் ஆண்டு மார்ச் மாதம் 1 ஆம் தேதியன்று மேற்கு சியாங்கில் உள்ள பெனேயில் பிறந்தார். 1944 ஆம் ஆண்டில் தொழிலாளர் படைப்பிரிவு முகமையின் உறுப்பினராக தனது வாழ்க்கையைத் தொடங்கினார். இவ்வமைப்பில் பல்வேறு பதவிகளில் இவர் பணியாற்றினார்.

1950 ஆம் ஆண்டு அசாம் மாநிலத்தில் நிகழ்ந்த பூகம்பத்திற்குப் பிறகு போகன் ஈடே செய்த நிவாரணப் பணிகளுக்காக அசாம் மாநில ஆளுநரின் பூகம்ப நிவாரண நிதி பதக்கம் வழங்கப்பட்டது. 1958 ஆம் ஆண்டில் அசாம் ஆளுநரின் பாராட்டுச் சான்றிதழும், 1978 ஆம் ஆண்டில் கப்பற் படையின் ஆளுநர் பாராட்டுச் சான்றிதழும் இவருக்கு கிடைத்தன. 1978 ஆம் ஆண்டில் அலோங்கு ன்தெற்கு தொகுதியில் போட்டியிட்டு சுயேச்சை வேட்பாளராக அருணாச்சலப் பிரதேச சட்டமன்றத்தின் சட்டமன்ற உறுப்பினராகத் தேர்ந்தெடுக்கப்பட்டார்.

போகென் ஈடே 2020 ஆம் ஆண்டு சனவரி மாதம் 8 ஆம் தேதியன்று தனது 97 ஆவது வயதில் காலமானார்.

மேற்கோள்கள்
-----------

1. 1 2  "Ex-MLA Boken Ete passes away". 9 January 2020 இம் மூலத்தில் இருந்து 21 May 2020 அன்று. பரணிடப்பட்டது... பார்த்த நாள்: 10 January 2020.
2. 1 2  "Former MLA Boken Ete no more". 10 January 2020.. பார்த்த நாள்: 10 January 2020.
3. 1 2  "Guv, CM & speaker lead state in mourning ex-MLA Ete’s demise". 10 January 2020.. பார்த்த நாள்: 10 January 2020.
4. ↑  "Arunachal Pradesh Assembly Election Results in 1978".. பார்த்த நாள்: 2 December 2019.
**நீல நீர் யுத்தம்** என்பது 1362 அல்லது 1363ஆம் ஆண்டின் இலையுதிர்காலத்தில் சைனியுகா ஆற்றின் கரையில் நடைபெற்ற ஒரு யுத்தமாகும். இதில் லித்துவேனியாவின் பெரிய டுச்சி மற்றும் தங்க நாடோடிக் கூட்டம் ஆகியவற்றின் ராணுவங்கள் சண்டையிட்டன. லித்துவேனியர்கள் இப்போரில் தீர்க்கமான வெற்றியைப் பெற்றனர். கீவ் சமஸ்தானத்தை வென்றனர்.

விளைவு
------

இந்த வெற்றியின் மூலம் கீவ் மற்றும் தற்போதைய உக்ரைனின் பெரும்பாலான பகுதிகள் அந்நேரத்தில் விரிவடைந்து கொண்டிருந்த லித்துவேனியாவின் பெரிய டுச்சியின் கட்டுப்பாட்டின் கீழ் வந்தன. மேலும் லித்துவேனியாவிற்கு கருங்கடலை உபயோகிக்கும் வழியும் கிடைத்தது. இப்போரில் பங்கேற்ற லித்துவேனியாவின் அலகிர்தஸ் தனது மகன் விலாடிமிரை கீவில் விட்டுச் சென்றார். கீவை வென்ற பிறகு லித்துவேனியா, மாஸ்கோவின் பெரிய டுச்சியின் நேரடியான அண்டை நாடாகவும் மற்றும் எதிரியாகவும் மாறியது.

உசாத்துணை
---------

1. ↑  Kiaupa, Zigmantas; Kiaupienė, Jūratė; Kunevičius, Albinas (2000). *The History of Lithuania Before 1795*. Vilnius: Lithuanian Institute of History. பக். 121. பன்னாட்டுத் தரப்புத்தக எண்:9986-810-13-2.
Australia Day Picnic, Brisbane, 1908
**ஆஸ்திரேலியா நாள்** (*Australia Day*), என்பது ஆண்டு தோறும் ஜனவரி 26 ஆம் நாளன்று ஆஸ்திரேலியா முழுவதும் தேசிய ரீதியாகக் கொண்டாடப்படும் நிகழ்வாகும். இது ஆஸ்திரேலியாவில் முதன் முதலாக பிரித்தானியக் குடியேறிகள் வந்திறங்கிய நாளை நினைவு கூரும் முகமாக கொண்டாடப்படுகிறது. 1788 இல் இந்நாளில் நியூ சவுத் வேல்ஸ், ஜாக்சன் துறையில் ஆளுநர் ஆர்தர் பிலிப் என்பவரால் முதலாவது குடியேற்ற நாடு அமைக்கப்பட்டது. ஆஸ்திரேலியா நாள் நாடு முழுவதும் ஒரு பொது விடுமுறை நாளாகும்.

முதலாவது ஆஸ்திரேலியா நாள் 1808 ஆம் ஆண்டில் கொண்டாடப்படட்து. அப்போது ஆளுநராக இருந்த லக்லான் மக்குவாரி இவ்விழாவை அதிகாரபூர்வமாக ஆரம்பித்து வைத்தார். 2004 ஆண்டில், கிட்டத்தட்ட 7.5 மில்லியன் மக்கள் நாடெங்கும் நிகழ்ந்த வைபவங்களில் கலந்து கொண்டனர்.

மேற்கோள்கள்
-----------

1. ↑  "Australia Day History". Australia Day Council of New South Wales இம் மூலத்தில் இருந்து 2010-10-19 அன்று. பரணிடப்பட்டது... பார்த்த நாள்: 2007-10-29.

வெளி இணைப்புகள்
---------------

* Wilson's Almanac on Australia Day பரணிடப்பட்டது 2009-01-25 at the வந்தவழி இயந்திரம்
* National Australia Day Council பரணிடப்பட்டது 2006-10-05 at the வந்தவழி இயந்திரம்
Search Wikisource
விக்கிமூலத்தில் பின்வரும் தலைப்பிலான எழுத்தாக்கம் உள்ளது:
**தனிப்பாடல் திரட்டு மூலம்**

சங்ககாலத்தில் (கி.பி. இரண்டாம் நூற்றாண்டுக்கு முன்) அவ்வப்போது ஆங்காங்கே புலவர்கள் பாடிய பாடல்கள் எட்டுத்தொகை என்னும் பெயரிலும், பத்துப்பாட்டு என்னும் பெயரிலும், கி.பி. ஏழாம் நூற்றாண்டில் திரட்டப்பட்டுள்ளன. 

பதினெண்கீழ்க்கணக்கு என்னும் தொகுப்புப் பாடலும், 'நானாற்பது' என்னும் பெயரில் நான்கு நூல்களையும், 
'ஐந்திணை' என்னும் பெயரில் ஐந்து நூல்களையும் திரட்டிக் காட்டியுள்ளது.

முத்தொள்ளாயிரம் நூலிலுள்ள பாடல்களும் திரட்டப்பட்டனவே.

தனிப்பாடற்றிரட்டு
-----------------

இந்தத் தனிப்பாடல் திரட்டுக்கு முன்னோடியாகப் பல திரட்டு நூல்கள் இருந்தன.

தனிப்பாடல் திரட்டு 1291 பாடல்களைக் கொண்டது இந்தத் தொகுப்பு. 

தொகுத்தவர் பெயர் பெரியதம்பி. இராமநாதபுரத்தில் சிவஞான தேவர் என்பவர் வாழ்ந்து வந்தார். அவர் மகன் சேதுபதி. இவரால் போற்றப்பட்டு வந்தவர் பொன்னுசாமித் தேவன் என்னும் புரவலர். இவர் இந்த நூலை எழுத்தில் பொறித்து ஈந்திடு என்றார். அதன்படி பொன்னிநாட்டில் தில்லையம்பூர் என்னும் ஊரில் வாழ்ந்த சந்திரசேகரன் என்னும் கவிராஜ பண்டிதனால் எழுதப்பட்டது இந்தத் திரட்டுநூல். இதனை மணலி என்னும் ஊரில் வாழ்ந்த பெரியதம்பி என்னும் அறிஞர் அச்சாக்கினார் பாடல்களைத் திரட்டிக் கொடுத்தவர் திருக்காட்டுப்பள்ளி இராமசாமி முதலியார். 

இந்த நூலுக்குச் சிறப்புப் பாயிரம் ஒன்றும்  நான்கு சாத்துக்கவிகளும்     இரண்டு செய்திப் பாடல்களும்   உள்ளன.

தனிச் சிறப்பு
-------------

தமிழில் உள்ள பழமையான நூல்களைச் சங்க இலக்கியம், அறநூல்கள், காப்பியங்கள், சமயப்பாடல் தொகுப்புகள், சிற்றிலக்கியங்கள், இலக்கண நூல்கள் எனப் பகுத்துக் காணும் நிலையில் உள்ளன. இவற்றில் சமயப் பாடல்கள் எனக் கொள்ளப்படுபவை பெரும்பாலும் திரட்டு நூல்களாகவே உள்ளன. இது சமயத்தை முதன்மையாக வைத்துக்கொள்ளாமல் 
**தமிழின் சுவையை** முதன்மையாக வைத்துக்கொண்டு தொகுக்கப்பட்டவை. சிலேடை, மடக்கு, திரிபு, முதலான தமிழ்நடைச் 
சுவையோடு கூடியவை. கட்டளைக் கலித்துறை, வெண்பா, கலித்துறை என்னும் பாவினங்களை மையமாக வைத்துத் தொகுக்கப்பட்ட பாடல்களும் இதில் இடம்பெற்றுள்ளன. வெறி விலக்கல், நடுவெழுத்து அலங்காரம் முதலான துறையினப் பாடல்களும் இதில் உண்டு.

அடிக்குறிப்பு
-------------

1. ↑  மகாபாரதக் கீர்த்தனம் செய்த முத்துராம முதலியார் அண்ணன்-மகன் கோ. சபாபதி 
முதலியார் செய்தது
2. ↑  சென்னைத் துரைத்தனம் கல்விச்சாலையில் தமிழ்த் தலைமைப் புலமை நடாத்தும் இயற்றமிழ் ஆசிரியராகிய திருத்தணிகை விசாகப்பெருமாள் ஐயர் செய்தது
3. ↑  காஞ்சிபுரம் பச்சையப்ப முதலியார் கல்விச்சாலையில் தமிழ்த் தலைமைப் புலமை நடத்திய வித்வான் சபாபதி முதலியார் செய்தது,
4. ↑  சென்னைத் துரைத்தனம் கல்விச் சங்கத்தில் தமிழ்ப்புலவராகிய அட்டாவதானம் வீராசாமிச் செட்டியார் செய்தது,
5. ↑  சென்னைக் கல்விச்சங்கத்து மதறசா-ஈ-ஆஜம் என்னும் பாடசாலையில் தலைமைப் புலமை நடாத்தும் கூவம் சு. சிதம்பர முதலியார் செய்தது
6. ↑  தமிழ்ப்புலவர் கடலூர் இரிசப்ப உபாத்தியாயர் செய்தது,
7. ↑  திருக்காட்டுப்பள்ளி இராமசாமி முதலியார் செய்தது
**MOA-2007-BLG-400L** என்பது தனுசு ஓரையில் 22472.1 ஒளி ஆண்டுகள் (6890 புடைநொடிகள்) தொலைவில் அமைந்துள்ள ஒரு விண்மீனாகும். இந்த விண்மீன் தன் பொருண்மை 0.35 MS ஆகக் கொண்ட M3V வகை கொண்ட செங்குறுமீனாகக் கருதப்படுகிறது.

கோள் அமைப்பு
------------

செப்டம்பர் 2008 இல், நுண்வில்லையாக்கப் பிந்தொடர்வு வலைப்பிணையம், வானியற்பியல் நுண்வில்லையாக்க நோக்கீட்டு (வாநுநோ) கூட்டுழைப்பு ஆகியவற்றால் ஒரு புறக்கோளின் கண்டுபிடிப்பு அறிவிக்கப்பட்டது. 2007 செபுதம்பரில் பதிவு செய்யப்பட்ட நிகழ்வின் அடிப்படையில் இந்தக் கோள் ஈர்ப்பு நுண்வில்லை முறை வழி கண்டறியப்பட்டது.வார்ப்புரு:OrbitboxPlanet short

மேலும் காண்க
------------

* சூரியப் புறக் கோள்களின் பட்டியல்
* வாநுநோ-2007-பிஎல்ஜி-192எல்

மேற்கோள்கள்
-----------

* Dong, Subo; Bond, I. A.; Gould, A.; Kozłowski, Szymon; Miyake, N.; Gaudi, B. S.; Bennett, D. P.; Abe, F. *et al*. (2009). "Microlensing Event MOA-2007-BLG-400: Exhuming the Buried Signature of a Cool, Jovian-Mass Planet" (abstract). *The Astrophysical Journal* **698** (2): 1826–1837. doi:10.1088/0004-637X/698/2/1826. Bibcode: 2009ApJ...698.1826D. . web preprint

வெளி இணைப்புகள்
---------------

* வாநுநோ-2007-பிஎல்ஜி-400 நிகழ்வு
**ரத்தம்** இன்பினிட்டி பிலிம் வென்சர்சு தயாரிப்பில் சிஎஸ் அமுதன் இயக்கியிருக்கும் தமிழ்த் திரைப்படம். இத்திரைப்படம் 2023ஆம் ஆண்டு அக்டோபர் 6ஆம் தேதி திரையரங்குகளில் வெளியானது. இத்திரைப்படத்திற்கு கண்ணன் நாராயணன் இசை அமைத்திருக்கின்றார். கதாநாயகனாக விஜய் ஆண்டனி நடித்திருக்கின்றார். மேலும் நந்திதா ஸ்வேதா, மகிமா நம்பியார் போன்றோர் இத் திரைப்படத்தில் நடித்திருக்கின்றார்கள். முதல் முறையாக தொழில்நுட்பத்தை கொண்டு கொலைகளைச் செய்யும் ஒரு கூலிப்படையை தமிழ் சினிமாவிற்கு அறிமுகப்படுத்தியிருக்கின்றார் இயக்குனர்.

கதை
---

புகழ்பெற்ற புலனாய்வுப் இதழியலாளர் விஜய் ஆண்டனி, மனைவி பிரசவ நேரத்தில் இறந்துவிட அதற்கு தனது வேலையும் ஒரு காரணம் என எண்ணி தனது வேலையைத் துறந்து தனது மகளுடன் கோல்கட்டவாவில் வசிக்கின்றார். கவலையை மறக்க குடிக்கு அடிமையான விஜய் ஆண்டனியை அவரை தனது மகன் போல வளர்த்த பத்திரிக்கை நடத்தும் நிழல்கள் ரவி ஒரு நாள் சந்தித்து தனது மகன் அலுவலகத்திலேயே கொடுரமாக கொலை செய்யப்பட்டதை தெரிவிக்கின்றார். விஜய் ஆண்டனியும் சென்னைக்கு வந்து பத்திரிக்கை அலுவலகத்தில் பணிக்குச் சேர்ந்து தனக்கு கிடைக்கும் தகவல்களைக் கொண்டு குற்றவாளியை எவ்வாறு கண்டுபிடிக்கின்றார் என்பதே மீதிக்கதை.

மேற்கோள்கள்
-----------

1. ↑  "Raththam teaser: Venkat Prabhu, Vetrimaaran, Pa Ranjith unite for Vijay Antony starrer" (in en). 6 December 2022 இம் மூலத்தில் இருந்து 29 January 2023 அன்று. பரணிடப்பட்டது.. .
2. ↑  "Raththam Review - An interesting core but the film remains passable at best!" (in en) இம் மூலத்தில் இருந்து 7 October 2023 அன்று. பரணிடப்பட்டது.. .
3. ↑
4. ↑  "Raththam To Irugapatru, 4 Tamil Movies Set To Hit Theatres This Friday" (in en). 4 October 2023 இம் மூலத்தில் இருந்து 7 October 2023 அன்று. பரணிடப்பட்டது.. .
5. ↑
**ஒஈவிசெ-2005-பிஎல்ஜி-390எல் (OGLE-2005-BLG-390L)** என்பது M வகை முதன்மை வரிசை விண்மீனாமாகும். இது 95% நிகழ்தகவில் சிவப்பு குள்ளனாகவும் 4% நிகழ்தகவில் வெண்குறுமீனாகவும், <1% நிகழ்தகவு நொதுமி விண்மீன் அல்லது கருந்துளையாகவும் இருக்கலாம். இந்த மங்கலான 16 பருமைகொண்ட விண்மீன் விருச்சிக விண்மீன் தொகுப்பில் சுமார் 21,500 ஒளி ஆண்டுகள் தொலைவில் அமைந்துள்ளது.

கோள் அமைப்பு
------------

 ஒஈவிசெ-2005-பிஎல்ஜி-390எல்பி கோளின் கலைஞரின் ஓவியம்.
ஒஈவிசெ-2005-பிஎல்ஜி-390எல் ஒரு அறியப்பட்ட கோளைக் கொண்டுள்ளது, இது ஈர்ப்பு நுண்வில்லை நுட்பத்தைப் பயன்படுத்தி கண்டுபிடிக்கப்பட்டது. இந்தக் கோள் புவியை விட ஐந்து மடங்கு பெரியது, இது தாய் விண்மீனிலிருந்து 2.6 வானியல் அலகு தொலைவில் சுற்றி வருகிறதுடீது 2006, ஜனவரி 25, அன்று கண்டுபிடிகப்பட்டது **OGLE-2005-BLG-390Lb** ஒரு காலத்தில் புவியை விட 5.5 மடங்கு பொருண்மை கொண்ட ஒரு முதன்மை வரிசை விண்மீனைச் சுற்றி அறியப்பட்ட மிகச்சிறிய புறக் கோள்களில் ஒன்றாகக் கருதப்பட்டது, இது பாறையாக இருக்கலாம். கோள் வட்டணை ஆரம் (ஒரு வட்ட வட்டணையாகக் கருத) 2.6 வானியல் அலகு ஆகும், இருப்பினும் வட்டணைக் கூறுகள் தெரியவில்லை. அதன் குறைந்த பொருண்மை, சுமார் 50 கெ வெப்பநிலையின் அடிப்படையில், இந்தக் கோள் வியாழன் போன்ற வளிமப்பெருங்கோளாக இருப்பதைக் காட்டிலும் முதன்மையாக புளூட்டோ அல்லது யுரேனசு போன்ற பனிக்கட்டிகளைக் கொண்டிருப்பதாக கருதப்படுகிறது. 

ஒஈவிசெ-2005-பிஎல்ஜி-390எல் தொகுதி| துணை(விண்மீனில் இருந்து) | திணிவு | அரைப்பேரச்சு(AU) | சுற்றுக்காலம்(நாட்கள்) | வட்டவிலகல் |
| --- | --- | --- | --- | --- |
| **b** | 5.5 *M*⊕ | 2.6 | ~3500 |  ? |

மேலும் பார்க்கவும்
------------------

* சூரியப் புறக்கோள்களைக் கொண்ட விண்மீன்களின் பட்டியல்
* ஒஈவிசெ-2005-பிஎல்ஜி-169எல்
* ஒளியியல் ஈர்ப்பு வில்ல்லைச் செய்முறை (ஒஈவிசெ)

மேற்கோள்கள்
-----------

வெளி இணைப்புகள்
---------------

* ஒஈவிசெமுதன்மை வ- 2005-பிஎல்ஜி-390 நிகழ்வு
* சிறிய பாறைக் கோளளியல்பான விண்மீனைச் சுற்றி வருகிறது
* ஒஈவிசெ-2005-பிஎல்ஜி-390எல்பி
**ஸ்ரீ கங்கம்மா தேவி கோயில்** (**Sri Gangamma Devi Temple) என்பது கர்நாடகாவின்** பெங்களூரு நகரின் வடமேற்கு பகுதியில், மல்லேசுவரம் லேஅவுட், 2வது கோயில் தெருவில் காடு மல்லேசுவர கோயில்அருகே அமைந்துள்ளது 

கோயிலின் முக்கிய தெய்வம் கங்கம்மா அல்லது கங்கா தேவி ஆவார். இவர், பூமியில் கங்கை நதியாகவும் சக்தியின் அவதாரமாகவும் தோன்றியதாகக் கருதப்படுகிறது.

கோவில் வரலாறு
-------------

இந்தியாவில் ஒரு பிரபலமான தெய்வமாக, கங்கம்மா வழிபாடு நடைபெறுகிறது. மேலும், கர்நாடக மாநிலத்திலுள்ள பெங்களூரில் உள்ளூர் தெய்வமாக வழிபாடு நடைபெறுகிறது. ஆண்டுதோறும் கங்கம்மா ஜாத்ரே எனப்படும் திருவிழா இந்தியா முழுவதும் பல்வேறு இடங்களில் நடத்தப்படுகிறது. பெங்களூரில் இந்த நிகழ்வு 1928 ஆம் ஆண்டு முதல் மல்லேஷ்வரம் மற்றும் அதைச் சுற்றியுள்ள பகுதிகளில் நடத்தப்படுகிறது 

2004 ஆம் ஆண்டு கங்கை அம்மனுக்கு நிரந்தரக் கோயில் பிரதிஷ்டை செய்யப்பட்டது.

கோவிலில் உள்ள மற்ற சன்னதிகள்
----------------------------

இந்த கோவில் வளாகத்தில் விநாயகர், சுப்ரமணியர் மற்றும் நவக்கிரகங்களுக்கான சிறிய சன்னதிகளும் உள்ளன

வருடாந்திர கங்கம்மா ஜாத்ரே
--------------------------

ஒரு 'ஜாத்ரா' அல்லது 'ஜாத்ரே' என்பது தென் மாநிலங்களில் உள்ள பல்வேறு துறவிகள் ஒன்றிணைந்து, உள்ளூர் தெய்வங்களின் நினைவாக நடத்தப்படும் வருடாந்திர மத கண்காட்சி மற்றும் திருவிழா ஆகும். சவுந்தட்டி எல்லம்மா கோயிலில் உள்ள எல்லம்மா ஜாத்ரே, நாயக்கனஹட்டி திப்பெருந்திர சுவாமி கோவிலில் உள்ள நாயக்கனஹட்டி ஜாத்திரை போன்றவை இந்த நிகழ்விற்கு எடுத்துக்காட்டாக அமைந்துள்ளன. 

பெங்களூரில் உள்ள கங்கம்மா ஜாத்ரே 1928 முதல் ஒரு பாரம்பரியமாக நடந்து வருகிறது, தற்போது இந்த திருவிழா மல்லேஸ்வர கங்கம்மா கோவிலை சுற்றி நடத்தப்படுகிறது.

இந்த நிகழ்வு பொதுவாக மூன்று நாட்களுக்கு நடைபெறும். இத் திருவிழாவைக் காண பெங்களூர் மற்றும் அருகிலுள்ள பகுதிகளில் இருந்து ஆயிரக்கணக்கான பக்தர்கள் வருவதைக் காணலாம். திருவிழா நேரத்தில், கோயிலும் தெய்வமும் சிறப்பாக அலங்கரிக்கப்படுகிறது. பக்தர்கள் பாரம்பரிய மலர்கள், தேங்காய் மற்றும் பழங்களுடன் ராகி கஞ்சியையும் தேவிக்கு அர்ப்பணிக்கிறார்கள்.

பிரபலமான கலாச்சாரத்தில்
-----------------------

TV9 (கன்னடம்)இன் *ஹீகு உண்டே* எனப்படும் தொலைக்காட்சி தொடரின் ஒரு பகுதியில் கங்கம்மா தேவி கோவில் ஆவணப் படமாகவும் ஒளிபரப்பு செய்யப்பட்டுள்ளது.

மேற்கோள்கள்
-----------

1. ↑  "A village fair in the heart of city". .
**அன்னகோடேசுவரர் கோயில்** (**Annakotesvara Temple)** அல்லது **அன்னகோடீசுவர சிவன் கோயில்** இந்தியாவிலுள்ள ஒடிசா மாநிலத்தின் தேன்கனல் மாவட்டத்தில் உள்ள கோண்டியா தாலுகாவில் உள்ள லடடேய்பூரில் அமைந்துள்ளது.   இக்கோயில் சிவபெருமானுக்கு ஒரே கல்லினால் ஆன சிவலிங்கத்துடன் அர்ப்பணிக்கப்பட்டுள்ளது. 

 அன்னகோடேஸ்வரர் கோவில், லடடேய்பூர், தேன்கனல்

கட்டிடக்கலை
-----------

இந்த கோயில், ரேகா தேயுலா ( விமானம் ) மற்றும் பிதா தேயுலா ஆகியவற்றைக் கொண்ட பஞ்சரதக் கோயிலாகும். கோயில் பிரதான விமானத்துடன் காகரமுண்டி மற்றும் பிதாமுண்டிகளால் அலங்கரிக்கப்பட்டுள்ளது. இங்கு, பல சிதைந்த சிற்பங்கள் பராமரிப்பில் வைக்கப்பட்டுள்ளன. கட்டுமானத்தின் அடிப்படையில் இந்தக் கோயில் 16ஆம் நூற்றாண்டில் சூரியவம்சி கஜபதி ஆட்சியின் போது கட்டப்பட்டதாகக் கருதப்படுகிறது. கர்ப்பகிரகம் ஒரு வட்ட யோனிபீடத்தை மட்டுமே கொண்டுள்ளது. முர்ஷிதாபாத் அருகே வங்காள நவாப்களிடமிருந்து வந்த முஸ்லீம் படையெடுப்பாளரான கலாபஹாட்டின் தாக்குதல்களால் லிங்கமூர்த்தி இடம்பெயர்ந்தார் என அறியப்படுகிறது. 

மேலும், இந்த கோயில் இந்திய தொல்லியல் துறையின் நினைவுச்சின்னமாக பட்டியலிடப்பட்டுள்ளது.

மேற்கோள்கள்
-----------

ளி இணைப்புகள்
-------------

1. ↑  "Annakotisvara Siva Temple - Latadeipur - Dhenkanal". Indira Gandhi National Centre for the Arts. .
2. ↑  "Destinations: Dhenkanal". .
3. ↑  "Temples (of Dhenkanal): Saiva Temples". Government of Odisha. .
4. ↑  "Alphabetical List of Monuments - Orissa". Archaeological Survey of India. .
**அதே நேரம் அதே இடம்** (Adhe Neram Adhe Idam) என்பது 2009 ஆம் ஆண்டில் எம். பிரபு இயக்கத்தில் வெளிவந்த இந்தியத் தமிழ்த் திரைப்படமாகும். ஜெய் மற்றும் விஜயலட்சுமி இப்படத்தில் முக்கிய கதாபாத்திரங்களில் நடித்துள்ளனர். இப்படம் 6 நவம்பர் 2009 அன்று வெளியானது.

கதைச்சுருக்கம்
--------------

கார்த்திக்கும் (ஜெய்) ஜனனியும் (விஜயலக்ஷ்மி) காதல் செய்கிறார்கள். துவக்கத்தில் காதலிக்க தயங்கினாலும், கார்த்திக்கின் காதலை ஏற்கிறாள் ஜனனி. தனது படிப்பை முடிக்க, ஜனனியின் ஒப்புதலுடன் ஆஸ்திரேலியா செல்கிறான் கார்த்திக். கார்த்திக் ஊரில் இல்லா சமயத்தில், ஜனனிக்கு சிவா எனும் புது வரன் பார்க்கின்றனர் அவளது பெற்றோர். சிவா கார்த்திக்கை விட அழகிலும் பணத்திலும் உயர்ந்திருந்ததால், சிவாவை திருமணம் செய்ய ஒப்புக்கொள்கிறாள் ஜனனி.

படிப்பு முடிந்த பிறகு ஆஸ்திரேலியாவில் இருந்து ஊர் திரும்புகிறான் கார்த்திக். அவனுக்கு ஒரு புது மனிதரின் அறிமுகம் கிடைக்கிறது. அவர் தன் காதல் தோல்வி கதையை கார்த்திக்கிடம் சொல்கிறார். காதலில் ஏமாற்றும் பெண்களுக்கு, அவர்களது வாழ்க்கையை சீரழிப்பது தான் சரி என்ற அந்த புதிய மனிதரின் பேச்சைக் கேட்டு, ஜனனியை பல வழிகளில் துன்புறுத்துகிறான் கார்த்திக்.

அந்த புதிய மனிதர் தான் சிவா என்று தெரிய வந்து மனமுடைந்து போகிறான் கார்த்திக். சிவாவை பிடிக்காத ஜனனி கார்த்திக்கை நாடி வருகிறாள். ஜனனியின் காதலை கார்த்திக் எண்டுகொண்டானா? இறுதியில் சிவாவிற்கு என்னவானது? போன்ற கேள்விகளுக்கு விடை காணுதலே மீதிக் கதையாகும்.

நடிகர்கள்
---------

* ஜெய் - கார்த்திக்
* விஜயலட்சுமி - ஜனனி
* ராகுல் மாதவ் - சிவா
* நிழல்கள் ரவி - கார்த்திக்கின் அப்பா
* லொள்ளு சபா ஜீவா - ஜீவா
* ரவி பிரகாஷ்

ஒலிப்பதிவு
----------

லலிதா ஆனந்த் எழுதிய பாடல் வரிகளுக்கு, பிரேம்ஜி அமரன் இசை அமைத்தார்.

### பாடல்களின் பட்டியல்

1. டோஷிபா
2. முதல் முறை
3. வெண்ணிலவு
4. அது ஒரு காலம்
5. நம்மூரு சென்னையில

மேற்கோள்கள்
-----------

1. ↑  "Adhey Neram Adhey Idam Movie Review {2/5}: Critic Review of Adhey Neram Adhey Idam by Times of India". .
2. ↑  "Adhe Neram Adhe Idam – All Songs – Download or Listen Free – Saavn". 13 March 2012. .

வெளி இணைப்புகள்
---------------

* இணையதள திரைப்பட தரவுத்தளத்தில் *அதே நேரம் அதே இடம்*
**எல்லோரா கைலாசநாதர் கோயில்** (*Kailashnath Temple, Ellora*) தக்கணத்துக் கோயிற் கட்டுமானங்களில் ஒன்றாகும். இந்தியாவில் மகராஷ்டிர மாநிலத்திலுள்ள எல்லோராவில் அமைந்துள்ள குகைக்கோயில்களில் இதுவும் ஒன்று. பெரியதொரு மலையைக் குடைந்து இவை அடுத்தடுத்து உருவாக்கப்பட்டுள்ளன. இராஷ்டிரகூட அரசன் முதலாம் கிருஷ்ணன் ஆட்சிக் காலத்தில் இவை உருவாக்கப்பட்டன. இக்கோயில் மலைத்தளி வகையைச் சார்ந்தது. திராவிட கலைப்பாணிக்குரிய பண்புகளையும், இராஷ்டிரகூட கலைப்பாணியின் அம்சங்களையும் ஒருங்கே கொண்டு விளங்குகின்றது. மாமல்லபுரத்து மலைத்தளிகளைப் போலன்றி முழுமையான ஆலயமொன்றின் அம்சங்களைக் கொண்ட பிரம்மாண்டமான மலைத்தளியாக விளங்குகின்றது.

எல்லோரா ஒரு உலக பாரம்பரியக் களம் ஆகும்.

இக்கோயில் ஒற்றைக்கல் கோயில் வகையைச் சேர்ந்தது. சிவனின் இருப்பிடமான கைலாசத்தைப் போன்று வடிவமைக்கப்பட்டுள்ளது. மலை உச்சியிலிருந்து தொடங்கி செங்குத்தாகக் குடையபட்டுள்ளது. இந்த ஒற்றைகல் கோயிலை உருவாக்க பலநூறு ஆண்டுகளாக, கிட்டத்தட்ட 400,000 டன் எடையுள்ள பாறைகள் குடைந்தெடுக்கப்பட்டிருக்க வேண்டுமென கணக்கிடப்பட்டுள்ளது. கோவில் சுவற்றில் காணப்படும் உளிகளின் தடங்களைக் கொண்டு மூன்றுவிதமான உளிகள் பயன்படுத்தப்பட்டுள்ளதாகக் தொல்லியல் ஆய்வாவாளர்கள், கருதுகின்றனர்.

250அடி நீளமும் 150அடி அகலமும் கொண்ட நிலப்பரப்பில் ஆலயம் அமைந்துள்ளது. ஆலயம் 148அடி நீளமும் 62அடி அகலமும் 100அடி உயரமும் உடையது. சைவ மரபிலமைந்த பௌராணிக கதைச்சிற்பங்களை கொண்டுள்ளது.

மேற்கோள்கள்
-----------

1. ↑  "Ellora UNESCO World Heritage Site".. பார்த்த நாள்: 2006-12-19.
2. ↑
3. ↑  Rajan, K.V. Soundara (1998). *Rock-cut Temple Styles*. Mumbai, India: Somaily Publications. பக். 142–143. பன்னாட்டுத் தரப்புத்தக எண்:81-7039-218-7.
4. ↑  "Kailasanatha Temple - Ellora". TempleNet.. பார்த்த நாள்: 2006-12-19.
5. ↑

காட்சியகம்
----------

* சிவலிங்கம்-கைலாசநாதர் கோவிலின் முதன்மைக் கடவுள்சிவலிங்கம்-கைலாசநாதர் கோவிலின் முதன்மைக் கடவுள்
* பாறையில் செதுக்கப்பட்டுள்ள தூண்பாறையில் செதுக்கப்பட்டுள்ள தூண்
* கைலாசநாதர் கோயில்கைலாசநாதர் கோயில்
* நுழைவாயில்நுழைவாயில்
* பாறையில் செதுக்கப்பட்ட யானைபாறையில் செதுக்கப்பட்ட யானை
* பாறையில் செதுக்கப்பட்ட யானைகள்பாறையில் செதுக்கப்பட்ட யானைகள்
* கைலாசநாதர் கோவில் துவஜஸ்தம்பம்கைலாசநாதர் கோவில் துவஜஸ்தம்பம்
* கோயிலின் வெளிப்புறத் தோற்றம்கோயிலின் வெளிப்புறத் தோற்றம்
**கீவ் நாள்** (*Kyiv Day*) உக்ரைன் நாட்டின் தலைநகரமான கீவ் நகரில் அனுசரிக்கப்பட்டும் ஒரு சிறப்பு நாளாகும். பொதுவாக ஒவ்வோர் ஆண்டும் மே மாதம் கடைசி ஞாயிற்றுகிழமை அன்று இந்நாள் அனுசரிக்கப்படுகிறது. உக்ரைன் முழுவதும் பல நகரங்கள் மற்றும் ஊர்களில் கொண்டாடப்படும் பிற விடுமுறை நாட்களைப் போலவே கீவ் நாளும் கொண்டாடப்படுகிறது. மே மாதத்தின் கடைசி வார இறுதியில் கொண்டாட்டங்கள் பொதுவாக இரண்டு நாட்களுக்கு நீடிக்கும். நடிகர்கள் மற்றும் இசைக்கலைஞர்கள் இந்த நாளில் தெருக்களில் நிகழ்ச்சிகளை நடத்துகிறார்கள். நகரவாசிகளும் புறநகர் சுற்றுலாப் பயணிகளும் இந்நிகழ்ச்சிகளையும் மாலையில் கிழக்கு ஐரோப்பிய நேரப்படி சுமார் 22:00 மணிக்கு நடைபெறும் வானவேடிக்கை நிகழ்ச்சிகளையும் காண கீவ் நகரத்திற்குச் செல்கிறார்கள். கீவ் நாளின் முதல் கொண்டாட்டம் மே 1982 ஆம் ஆண்டு மே மாதம் நடந்தது. இது கீவ் நகரம் உருவாகிய 1500 ஆவது ஆண்டு விழாவைக் குறித்தது.

மேற்கோள்கள்
-----------

1. 1 2 3 4  "Ukrainian Holidays". Kiev.inf.. பார்த்த நாள்: 2009-06-29.
2. ↑  "The Day of Kyiv" (in ru). .
3. ↑  "Kiev Day in Ukraine" (in en). .

புற இணைப்புகள்
--------------

* "Official web site to the Day of Kyiv 2006". Official portal of the Kyiv City Government இம் மூலத்தில் இருந்து 2009-05-19 அன்று. பரணிடப்பட்டது... பார்த்த நாள்: 2009-06-29.
**பஷீர் அகமது சயீத்** (*Basheer Ahmed Sayeed*) என்பவர் 1900 ஆம் ஆண்டு பிப்ரவரி மாதம் 20 ஆம் தேதி முதல் 1984 ஆம் ஆண்டு பிப்ரவரி மாதம் 7 ஆம் தேதி வரை வாழ்ந்த ஓர் இந்திய நீதிபதியாவார். இந்திய அரசியல்வாதியாகவும் கல்வியாளராகவும் திகழ்ந்தார். மதராசு சட்டமன்றத்தில்  உறுப்பினராக பணியாற்றினார். மேலும் தென்னிந்திய கல்வி அறக்கட்டளையின் நீதிதியரசர் பஷீர் அகமது சயீது மகளிர் கல்லூரி நிறுவனராகவும உறுப்பினராகவும்  பணியாற்றினார்.

ஆரம்ப கால வாழ்க்கை
------------------

சயீத் 1900 ஆம் ஆண்டில் பிப்ரவரி 20 அன்று சென்னை மயிலாப்பூரில் நவாயாத் பரம்பரையில் உள்ள ஒரு பணக்கார குடும்பத்தில் பிறந்தார். இவரது தந்தை சென்னை மகாணத்தில் சக்திவாய்ந்த நிலப்பிரபுவாக இருந்தார். சயீத் மெட்ராஸ் கிறிஸ்தவக் கல்லூரியில் பட்டம் பெற்றார். இவர் மெட்ராஸ் சட்டக் கல்லூரியில் சட்டம் பயின்றார், இவர் பட்டப்படிப்பை முடித்து 1925 ஆம் ஆண்டில் வழக்கறிஞராகச் சேர்ந்தார்.

சமூக மற்றும் அரசியல் வாழ்க்கை
-----------------------------

சயீத் என்பர் 1926 ஆம் ஆண்டு முஸ்லீம் லீக்கின் வேட்பாளராக சென்னை சட்ட சபைக்கு பரிந்துரைக்கப்பட்டார். முஸ்லீம் லீக்கில் 1936 வரை பணியாற்றினார். 1937 தேர்தலில், இவர் லீக் வேட்பாளராக சென்னை சட்டமன்றத்திற்கு தேர்ந்தெடுக்கப்பட்டார். சுதந்திரம் நெருங்க நெருங்க, சயீத் முஸ்லீம் லீக்கை விட்டு வெளியேறி இந்திய தேசிய காங்கிரசில் சேர்ந்தார். இவர் 1949 ஆம் ஆண்டு ஜூலை சயீத் சென்னை உயர்நீதிமன்றத்தின் செயல் நீதிபதியாகவும், ஜனவரி 1950 இல் சாதாரண நீதிபதிகளில் (puisne judge) ஒருவராகவும் நியமிக்கப்பட்டார். இவர் 1960 ஆண்டு ஓய்வு பெறும் வரை உயர் நீதிமன்ற நீதிபதியாக பணியாற்றினார்.

சயீத், தென்னிந்திய கல்வி அறக்கட்டளையின் நிறுவனராகவும் உறுப்பினராகவும் இருந்தார. இவரின் மிக உயர்வான எண்ணமானது  தென்னிந்திய முஸ்லிம்களிடையே கல்வி மற்றும் கல்வியறிவை மேம்படுத்துவதே முக்கிய நோக்கமாக இருந்தது. இவரது அறக்கட்டளையால் 1955 ஆம் ஆண்டில் SIET மகளிர் கல்லூரியை நிறுவியது. சயீத் மெட்ராஸ் லைப்ரரி அசோசியேஷன் மற்றும் மெட்ராஸ் மியூசிக் அகாடமியின் துணைத் தலைவராகவும் இருந்தார். மியூசிக் அகாடமியின் துணைத் தலைவராக இருந்த இவர், அகாடமிக்கு சொந்தக் கட்டிடத்தை உருவாக்குவதில் முக்கியப் பங்காற்றினார்.

இறப்பு
------

சயீத் தனது 83வது வயதில் 1984 ஆம் ஆண்டு பிப்ரவரி 7 ஆம் தேதி சென்னையில் காலமானார்.

மரபு
----

சயீதின் பெயரில் உள்ள ஒரு நன்கொடையானது மதராஸ் பல்கலைக்கழகத்தில் உள்ள இஸ்லாமிய ஆய்வுகளுக்கான JBAS மையத்திற்கு ஆதரவளித்து வருகிறது. சென்னை தேனாம்பேட்டையில் உள்ள SIET மகளிர் கல்லூரி அவரது நினைவாக நீதியரசர் பஷீர் அகமது சயீது மகளிர் கல்லூரி எனப் பெயர் மாற்றம் செய்யப்பட்டது. பஷீர் அகமது சயீத் மற்றும் சக வழக்கறிஞரும் அரசியல்வாதியுமான கே. பாஷ்யம் ஐயங்கார் ஆகியோரின் நினைவாக இவர்கள் வாழ்ந்த சாலைக்கு பாஷ்யம்-பஷீர் அகமது சாலை என பெயரிடப்பட்டது.

மேற்கோள்கள்
-----------

1. ↑  "JBAS Centre for Islamic Studies". .
2. ↑ . .
3. ↑  "A road straddling two religions" (in en-IN). 1 January 2013. .

உசாத்துணை
---------

* V. Sriram (2 January 2013). "A road straddling two religions". *தி இந்து*. .

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* ISNI
* VIAF
* WorldCat

 |
| தேசிய | 
* United States

 |
**எஸ். என். வசந்த்** (ஆங்கில மொழி: *S. N. Vasanth*) (1957- மே 14, 2009) என்பவர் தமிழ்த் திரைப்பட நடிகர், தொலைக்காட்சித் தொடர் நடிகர் மற்றும் முன்னாள் சின்னதிரை நடிகர் சங்கத் தலைவராவார். 2009 மே மாதம் மாரடைப்பால் சென்னையில் காலமானார்.

திரைத்துறை
----------

அடையாறு திரைப்படக் கல்லூரியில் பயின்றார். 1983 ஆம் ஆண்டு மெல்லப் பேசுங்கள் என்ற திரைப்படத்தின் மூலம் நடிகராக அறிமுகமனார். புலன் விசாரணை, மூன்றாவது கண், புதல்வன் உள்ளிட்ட பல திரைப்படங்களில் நடித்துள்ளார். பொதிகை தொலைக்காட்சியிலும், சில தனியார் தொலைக்காட்சித் தொடர்களிலும் நடித்துள்ளார். தொலைக்காட்சித் தொடர் நடிகர்களின் மேம்பாட்டிற்காக 2003 நவம்பர் 2 ஆம் நாள் சின்னதிரை நடிகர் சங்கத்தைத் தொடங்கினார்.

### திரைப்படங்கள்

இவர் நடித்துள்ள திரைப்படங்கள்.

* எம். பாஸ்கரின் தண்டிக்கப்பட்ட நியாயங்கள்
* சங்கநாதம் (1984)
* இது இளவேனிற்காலம்
* நேர்மை (1985)
* உயிரே உனக்காக (1986)
* நீதிக்குத் தண்டனை (1987)
* கிருஷ்ணன் வந்தான் (1987)
* குடும்பம் ஒரு கோவில் (1987)
* திராவிடன்
* புலன் விசாரணை (1990)
* தலைவாசல் (1992)
* மூன்றாவது கண் (1993)
* கோகுலம் (1993)
* புதல்வன் (1997)
* சூர்யவம்சம் (1997)

மேற்கோள்கள்
-----------

1. ↑  "டிவி நடிகர் சங்கத் தலைவர் எஸ்.என்.வசந்த் மரணம்".. . பார்த்த நாள்: 22 November 2023.
2. ↑  "S. N. Vasanth Biography".. பார்த்த நாள்: 22 November 2023.
3. ↑  "About Us".. பார்த்த நாள்: 22 November 2023.
**குர்மீத் கவுர் ராய்** (*Gurmeet Kaur Rai*) இந்தியாவைச் சேர்ந்த ஒரு தடகள வீராங்கனையாவார். 1970 ஆம் ஆண்டு சூன் மாதம் 20 ஆம் தேதியன்று இவர் பிறந்தார். இந்தியாவின் சார்பாக ஈட்டி எறிதல் விளையாட்டில் இவர் பங்கேற்று ஓய்வு பெற்றுள்ளார். 17 ஜூலை 2000 ஆம் ஆண்டு சூலை மாதம் 17 ஆம் தேதியன்று பெங்களூரில் நடந்த ஒரு போட்டியில் 58.64 மீட்டர் தொலைவுக்கு ஈட்டி எறிந்து இவர் தனது தனிப்பட்ட சிறந்த சாதனையைப் படைத்தார். இது 2014 ஆம் ஆண்டு வரை தேசிய சாதனையாக இருந்தது. இச்சாதனை அன்னு ராணியால் முறியடிக்கப்பட்டது.

பன்னாட்டுப் போட்டிகள்
---------------------

| ஆண்டு | போட்டி | இடம் | நிலை | குறிப்புகள் |
| --- | --- | --- | --- | --- |
| Representing  இந்தியா |
| 1998 | 1998 ஆசிய வெற்றியாளர் போட்டிகள் | புகுவோகா, சப்பான் | 3ஆவது | 55.35 மீட்டர் |
| 1998 ஆசிய விளையாட்டுப் போட்டிகள் | பேங்காக்கு, தாய்லாந்து | 3ஆவது | 59.00 மீட்டர் |
| 1999 | World Championships | Seville, Spain | 26th | 51.97 m |
| 2000 | Asian Championships | Jakarta, Indonesia | 2nd | 55.65 m |
| Olympic Games | Sydney, Australia | 32nd | 52.78 m |
| 2003 | Afro-Asian Games | Hyderabad, India | 2nd | 53.37 m |
| 2004 | South Asian Games | Islamabad, Pakistan | 2nd | 51.27 m |
| 2006 | South Asian Games | Colombo, Sri Lanka | 3rd | 46.45 m |

தொழில்
------

குர்மீத் கவுர் பன்னாட்டு அளவில் ஈட்டி எறிதல் போட்டிகளில் இந்திய நாட்டைப் பிரதிநிதித்துவப்படுத்தினார், 2000 ஆண்டு நடைபெற்ற சிட்னி ஒலிம்பிக்கில் இந்தியக் குழுவிலிவர் ஓர் உறுப்பினராக இருந்தார். கணவரின் சோகமான ஆரம்பகால மரணம் காரணமாக 2004 ஆம் ஆண்டு நடைபெற்ற ஒலிம்பிக்கு போட்டியில் இவரால் பங்கேற்க முடியவில்லை. இந்தியாவின் மிகப்பெரிய காப்பீட்டு நிறுவனமான ஆயுள் காப்பீட்டு நிறுவனத்தில் பணிபுரிந்தார். இந்நிறுவனத்தில் புது தில்லி கிளையில் உதவி நிர்வாக அதிகாரியாகவும் இருந்தார்.

மேற்கோள்கள்
-----------

1. ↑  "Annu Rani rewrites javelin record". *The Hindu*. 7 June 2014.. பார்த்த நாள்: 23 July 2014.

புற இணைப்புகள்
--------------

* "Gurmeet Kaur". *Sports-Reference.com* (Sports Reference LLC). .
**டேனீலா செமெட்** (*Daniela Chmet*) (பிறப்பு: 1979 ஆகத்து 14) இவர் ஓர் இத்தாலிய தொழில்முறை முத்தரப்பு, 2007 தேசிய விரைவோட்ட வீரராவார். மேலும், இவர் 2002, 2003, 2004, 2005 மற்றும் 2009 ஆண்டுகளின் பயாத்தல் போட்டிகளில் உலக வெற்றியாளர் ஆவார்.

சுயசரிதை
--------

2004 முதல் 2010 வரையிலான ஏழு ஆண்டுகளில், 32 ஐடியூ போட்டிகளில் பங்கேற்று ஆறு முதல் பத்து இடங்களைப் பெற்றார். 2006 ஆம் ஆண்டில், கான்கனில் நடந்த அணி உலகப் போட்டிகளில் நாடியா கோர்டாசா மற்றும் பீட்ரைசு லான்சா ஆகியோருடன் வென்றார்.  2008 ஆம் ஆண்டில், பெய்ஜிங் ஒலிம்பிக்கில், இடுப்பு எலும்பு முறிவு காரணமாக பின்வாங்க வேண்டிய நாடியா கோர்டாசாவிற்கு மாற்றாக இவர் பங்கேற்றார். ஆனால் இவரால் பந்தயத்தை முடிக்க முடியவில்லை. 

இவர் காவலர் விளையாட்டுக் கழகமான *ஜி.எஸ்.* பியாம் ஓரோவை பிரதிநிதித்துவப்படுத்தினார்.

ஐடியூபோட்டிகள்
--------------

2004 முதல் 2010 வரையிலான ஏழு ஆண்டுகளில் 33 ஐடியூ போட்டிகளில் பங்கேற்று 6 முதல் பத்து இடங்களை அடைந்தார்.

குறிப்புகள்
-----------

1. ↑  "Daniela Chmet profile" (in it). poliziadistato.it.. பார்த்த நாள்: 16 May 2020.
2. ↑  This team competition is missing in the ITU Athlete's Profile Page. See. Retrieved 31 October 2010.
3. ↑  See  பரணிடப்பட்டது 2016-03-05 at the வந்தவழி இயந்திரம். Retrieved 31 October 2010.
4. ↑  See  பரணிடப்பட்டது 2016-05-30 at the வந்தவழி இயந்திரம். Retrieved 31 October 2010.
5. ↑  See  பரணிடப்பட்டது 2016-03-15 at the வந்தவழி இயந்திரம். Retrieved 31 January 2011.

வெளி இணைப்புகள்
---------------

* Daniela Chmet at Fiamme Oro
* Italian Triathlon Federation
**சிவசைலம் அனந்தராமகிருஷ்ணன்** (Sivasailam Anantharamakrishnan) (1905 – 18 ஏப்ரல் 1964), அன்புடன் "ஜே" என்று அழைக்கப்படும் இவர், 1945 முதல் 1964 வரை அமல்கமேஷன்ஸ் குழுமத் தொழில்களை நிறுவி வழிநடத்திய ஒரு இந்திய தொழிலதிபராவார். 

1905 ஆம் ஆண்டு திருநெல்வேலியில் பிறந்த அனந்தராமகிருஷ்ணன் திருநெல்வேலி மற்றும் சென்னை ஆகிய இடங்களில் கல்வி பயின்றார். 1935 இல், சிம்ப்சன்ஸ் குழும நிறுவனங்களில் செயலாளராக சேர்ந்தார். 1938 இல், சிம்ப்சன்ஸ் குழுமத்தின் நிர்வாகத்தில் முதல் இந்திய இயக்குநரானார். இவர் 1953 முதல் 1964 இல் தான் இறக்கும் வரை குழுவின் தலைவராக பணியாற்றினார்.

அனந்தராமகிருஷ்ணன் தனது வெற்றிகரமான வணிக நடைமுறைகள், தொழிற்சங்கங்களின் திறமையான மேலாண்மை மற்றும் சென்னையின் தானியங்குத் துறையின் வளர்ச்சியைத் தூண்டியதற்காக "இந்தியாவின் டெட்ராய்ட் "என்ற பெயரைப் பெற்றதற்காக நினைவுகூரப்படுகிறார். இதன் விளைவாக, இவர் "தென்னிந்தியாவின் ஹென்றி போர்டு" என்றும் நினைவுகூரப்படுகிறார்.

ஆரம்ப கால வாழ்க்கை
------------------

அனந்தராமகிருஷ்ணன் திருநெல்வேலி மாவட்டத்தில் உள்ள அம்பாசமுத்திரம் வட்டத்திலுள்ள ஆழ்வார்குறிச்சி கிராமத்தில் 1905 நவம்பர் 11 அன்று பிறந்தார்.  திருநெல்வேலியில் உள்ள அரசு உயர்நிலைப் பள்ளியில் பள்ளிப் படிப்பை முடித்த இவர், சென்னையிலுள்ள அரசு வணிகவியல் கல்லூரியில் சேர்ந்து பட்டம் பெற்றார்.  1930 இல், இவர் பிரேசர் மற்றும் ராஸ் லிமிடெட் நிறுவனத்தில் கணக்காளராக சேர்ந்தார்.

சிம்சன் அண்ட் கோவுடன் ஆரம்ப ஆண்டுகள்
------------------------------------

மேற்கோள்கள்
-----------

குறிப்புகள்
-----------



1. ↑  Ramasamy, Vijaya (2007). *Historical Dictionary of Tamils*. Scarecrow Press. பக். 64. பன்னாட்டுத் தரப்புத்தக எண்:978-0-8108-5379-9.
2. ↑  Rau, K. H. (1964). *Transport*. பக். 25.
3. ↑  Muthiah, S.. "The road to amalgamation".
**பவினா ஹஸ்முக்பாய் படேல்** இந்திய குசராத்துமாநில மெக்சனா நகரைச் சேர்ந்த இணை மேசைப் பந்தாட்ட விளையாட்டு வீரர். இவர் தற்போது நடைபெறும் 2020 கோடைக்கால இணை ஒலிம்பிக் விளையாட்டுக்களில் இறுதிச் சுற்றுக்கு தகுதி பெற்று பதக்கம் பெறும் வாய்ப்பினைக் கொண்டுள்ளார்.

வாழ்க்கைப் பயணம்
----------------

தனது சக்கர நாற்காலியிலிருந்து மேசைப் பந்தாட்டம் விளையாடும் படேல், பல தேசிய மற்றும் பன்னாட்டு விளையாட்டுப் போட்டிகளில் பல தங்க வெள்ளிப் பதக்கங்களை வென்றுள்ளார். 2011இல் தாய்லாந்தில் நடந்த உலகளாவிய மேசைப்பந்தாட்ட போட்டியில் தனிநபர் வகையில் வெள்ளிப் பதக்கம் பெற்று உலகத் தரவரிசையில் இரண்டாமிடம் வென்றார். அக்டோபர் 2013இல் பெய்ஜிங்கில் நடந்த ஆசிய இணை மேசைப் பந்தாட்ட போட்டிகளில் நான்காம் பிரிவில் மகளிர் ஒற்றையர் வெள்ளிப் பதக்கத்தை வென்றுள்ளார்.

2017 ஆகத்து 23 முதல் 31 வரை பெய்ஜிங்கில் நடந்த ஆசிய மேசைப்பந்தாட்ட போட்டிகளில் வெங்கலப் பதக்கம் வென்றார். கொரிய நாட்டு வீராங்கனை காங்குடன் மகளிர் ஒற்றையர் நான்காம் பிரிவு ஆட்டத்தில் 3-0 என்ற கணக்கில் வெற்றி கண்டு இந்த வெங்கலப் பதக்கத்தை இந்தியாவிற்குப் பெற்றுத் தந்தார்.

தற்போது நடைபெறும் 2020 கோடைக்கால இணை ஒலிம்பிக் விளையாட்டுக்களில் மகளிர் ஒற்றையர் நான்காம் பிரிவு ஆட்டத்தில் ரியோ இணை ஒலிம்பிக்கில் தங்கப் பதக்கம் வென்றவரும் உலக தரவரிசையில் இரண்டாவது நிலையில் இருப்பவருமான போரிஸ்லாவா ராங்கோவிச்சை தோற்கடித்து அரையிறுதிக்கு முன்னேறினார். இந்த அரையிறுதியில் சீனாவின் ஷாங் மியோவை தோற்கடித்து ஆகத்து 29 அன்று நிகழும் இறுதிச் சுற்றில் சீனாவின் சௌ யிங்கிடம் 3-0 என்ற கணக்கில் தோல்வியுற்று வெள்ளிப் பதக்கம் வென்றுள்ளார்.

இதனையும் காண்க
--------------

* 2020 டோக்கியோ பாரா ஒலிம்பிக்

மேற்கோள்கள்
-----------

1. ↑  Shastri, Parth; Cherian, Sabu (3 July 2021). "Girl power from Gujarat in Tokyo-bound India contingent" (in en). .
2. ↑  Hindustan Times-Physically challenged table tennis players - Bhavina Hasmukh Patel பரணிடப்பட்டது அக்டோபர் 31, 2013 at the வந்தவழி இயந்திரம்
3. ↑  Bhavina winsSilver Medal in Asia Wheelchair Para Table Tennis championship பரணிடப்பட்டது அக்டோபர் 29, 2013 at the வந்தவழி இயந்திரம்
4. ↑  "India won Bronze medal in Para Table Tennis Championship 2017" (in en-US). 2017-09-01. .
5. ↑  "Gujarat’s super six women make it to Olympics" (in en). .
6. ↑  "Results" (in en). .
7. ↑  "பாராலிம்பிக் வெற்றி நாயகி பவினாபென்னுக்கு ரூ.3 கோடி ஊக்கத் தொகை: குஜராத் அரசு அறிவிப்பு". தி இந்து தமிழ். ஆகத்து 29,2021. .

வெளி இணைப்புகள்
---------------

* பன்னாட்டு மேசைப் பந்தாட்ட கூட்டமைப்பு இணை மேசைப் பந்தாட்டம்
* பன்னாட்டு இணை ஒலிம்பிக் குழு வலைத்தளத்தில் மேசைப் பந்தாட்டம்
குமாரக்  கோட்டம் கோயிலில்  உள்ள மண்டபத்தில் கச்சியப்பர் எழுதிய கந்த புராணம் வெளியிடப்பட்டது
**கச்சியப்பர்** (*Kachiyapper*)  கோயில் அர்ச்சகரும், ஒரு புகழ் பெற்ற கவிஞரும்  வேதாந்தவாதியும் ஆவார்.

தனிப்பட்ட வாழ்க்கை
------------------

கச்சியப்பர் ஒரு சைவ பிராமண குடும்பத்தில் பிறந்தார். காஞ்சிபுரம் ஏகாம்பரேசுவரர் கோவிலில், காஞ்சிபுரம் குமார கோட்டம் முருகன் கோவில் முதலிய இடங்களில் அர்ச்சகராக பணியாற்றினார்.

படைப்புகள்
----------

கச்சியப்பர் ஒரு கவிஞரும் வேதாந்தியும் ஆவார். இவரது படைப்புகளில் கந்த புராணம் மிகச் சிறந்தப் படைப்பாகக் கருதப்படுகிறது. இது சமசுகிருத மொழி கந்தபுராணத்தின் தமிழ் மொழிபெயர்ப்பாகும். மொத்தம் ஆறு காண்டங்களையும்  13,305 பாடல்களையும் உள்ளடக்கி அதே பாணியில் ஆக்கப்பட்டுள்ளது. பரசுராம முதலியார் கந்தா புராணத்திற்கு கச்சியப்பர் எழுதிய முன்னுரையின் அடிப்படையில் கந்த புராணத்தின் காலம் பொ.ஊ. 778 ஆம் ஆண்டாக இருக்கும் என கருதப்படுகிறது. 

### கந்த புராணம்

தமிழ் மற்றும் சமசுகிருத அறிஞரான கச்சியப்ப சிவ ஆச்சாரியார் என்கின்ற கச்சியப்பர் குமார கோட்டம் கோவிலில் ஒரு பூசாரியாக இருந்தார். இவர் கந்த புராணம் என்ற நூலை இயற்றினார். கச்சியப்பர் உரை இயற்றிய மண்டபம், கந்தபுராண அரங்கேற்ற மண்டபம் (வெளிப்புற மண்டபம்) இன்னும் கோயில் வளாகத்தில் உள்ளது. இப்போதும் கூட இந்த வளாகத்தில் மயில்கள் குவிந்து வருகின்றன. காச்சியப்பர் கந்த புராணத்தில்  ஆறு காண்டங்களை அமைத்துள்ளார். ஆறு காண்டங்களிலும் சேர்த்து மொத்தமாக 10,346 பாடல்கள் உள்ளன. கந்த புராணத்தின் முதல் வரியை கச்சியப்பாின்  தெய்வமான முருகன் எழுதியதாக நம்பப்படுகிறது. பகலில் பூசாரி எழுதிய 100 சரணங்களை கடவுள் திருத்தியதாகவும் நம்பப்படுகிறது. கவிஞர் தனது இசையமைப்பைக் கடவுளிடம் எடுத்துச் சென்று பாடி ஒத்திகை பார்த்தார். இப்போதும் கோவிலில் உள்ள அர்ச்சகர்கள் கச்சியப்பரின் வழித்தோன்றல்களே எனக் கூறப்படுகிறது. 

கந்தபுராணத்தில் சம்பவ காண்டம், அசுர காண்டம், மகேந்திர காண்டம், யுத்த காண்டம், தேவ காண்டம், தட்ச காண்டம் ஆகிய முதல் ஆறு காண்டங்களையும் கச்சியப்பர் இயற்றினார். ஏழாவது காண்டமான உபதேச காண்டத்தை குகலேரியப்ப முதலியார் இயற்றினார்.

மேற்கோள்கள்
-----------

1. ↑  Rao 2008, ப. 109-110.
2. ↑  Pillai 1904, ப. 107.
3. ↑  Spuler 1975, ப. 222.
4. ↑  "Temples in Kānchi Near Srimatam". Kamakoti organization. .
5. ↑  "கச்சியப்பர் அருளிய கந்தபுராணம்". தினமணி.. பார்த்த நாள்: 22 May 2023.

புற இணைப்புகள்
--------------

* கச்சியப்ப முனிவர்
* கச்சியப்பர்
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Hydropsalis|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

***கைட்ரோப்சாலிசு*** (*Hydropsalis*) என்பது கேப்ரிமுல்கிடே குடும்பத்தில் உள்ள பக்கிகளின் பேரினமாகும். புதிய உலகின் வெப்பமண்டல மற்றும் மிதவெப்ப மண்டல பகுதிகளில் இதன் சிற்றினங்கள் பரவலாக காணப்படுகின்றன.

வகைப்பாட்டியல்
--------------

*கைட்ரோப்சாலிசு* பேரினமானது 1832-ல் செருமனிய இயற்கை ஆர்வலர் ஜோஹன் ஜார்ஜ் வாக்லரால் அறிமுகப்படுத்தப்பட்டது. இதன் மாதிரி இனங்கள் ஜார்ஜ் ராபர்ட் கிரே என்பவரால் 1855ஆம் ஆண்டில் *கேப்ரிமுல்கசு பர்சிபர்* வைலோட் 1817 என நியமிக்கப்பட்டது. இந்த உயிரலகு இப்போது கத்தரிக்கோல்-வால் பக்கி (*கைட்ரோப்சலிசு டார்குவாட்டா*) துணையினமாகக் கருதப்படுகிறது. பழங்கால கிரேக்க *கைட்ரோ-* அதாவது "தண்ணீர்-" மற்றும் "இணை கத்தரிக்கோல்" என்று பொருள்படும் *ப்சாலிசு* உடன் இந்த பேரினத்தின் பெயர் இணைக்கப்பட்டுள்ளது.

இந்த பேரினத்தில் நான்கு சிற்றினங்கள் உள்ளன:

* ஏணி-வால் பக்கி (*கைட்ரோப்சாலிசு க்ளைமாகோசெர்கா*)
* கத்தரிக்கோல்-வால் பக்கி (*கைட்ரோப்சாலிசு டார்குவாட்டா*)
* புள்ளி வால் பக்கி (*கைட்ரோப்சாலிசு மாகுலிகாடசு*)
* வெள்ளை வால் பக்கி (*கைட்ரோப்சாலிசு கேயெனென்சிசு*)

மேற்கோள்கள்
-----------

1. ↑  Johann Georg Wagler (1832). "Neue Sippen und Gattungen der Säugthiere und Vögel" (in German). *Isis von Oken* **1832**: cols 1218–1235 [1222]. .
2. ↑  "Frogmouths, Oilbird, potoos, nightjars". *IOC World Bird List Version 12.1* (International Ornithologists' Union). January 2022. . Gill, Frank; Donsker, David; Rasmussen, Pamela, eds. (January 2022). "Frogmouths, Oilbird, potoos, nightjars". *IOC World Bird List Version 12.1*. International Ornithologists' Union. Retrieved 7 July 2022.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q1988524
* விக்கியினங்கள்: Hydropsalis
* ADW: Hydropsalis
* BOLD: 68812
* GBIF: 2497010
* iNaturalist: 19564
* IRMNG: 1091325
* ITIS: 553781
* என்.சி.பி.ஐ: 335116

 |
**மாநகராட்சி**  (municipal corporation) ஒரு மாநகரம் அல்லது பெருநகர் பகுதியினை உள்ளாட்சி அமைப்பாகும். இந்தியாவில் பத்து இலட்சத்திற்கும் கூடுதலான மக்கள்தொகை கொண்ட நகராட்சிகள் **மாநகராட்சி** தகுதி பெறுகின்றன. இவற்றிற்கு மாநில அல்லது மாகாண அரசுகள் தனியான சட்டங்கள் மூலம் தன்னாட்சி அதிகாரம் கொடுக்கின்றன.

இத்தகைய பெயரிடல் ஐக்கிய இராச்சியத்தில் தோன்றினாலும், இலண்டன் மாநகராட்சியைத் தவிர்த்து, அங்கு பரவலாக பயன்படுத்தப்படுவதில்லை. இருப்பினும் முந்தைய பிரித்தானிய காலனிகளிலும் இந்தியாவிலும் இந்தக் கருத்து கொள்கையளவில் மாநகர உள்ளாட்சி நிர்வாகத்தின் மையமாக உள்ளது.

இந்தியா
-------

திருச்சி மாநகராட்சிக் கட்டிடம்
இந்தியாவில் இரண்டு இலட்சத்திற்கும் கூடுதலான மக்கள்தொகை கொண்ட நகராட்சிகள் மாநில அரசுகளால் ஆய்வு செய்யப்பட்டு தனி சட்டம் மூலம் **மாநகராட்சி** நிலை பெறுகின்றன. இதன்மூலம் இந்த மாநகராட்சிகள் நேரடியாக மாநில அரசுடன் தொடர்பு கொள்கின்றன. இந்தியாவின் மிகப்பெரும் மாநகராட்சியாக மும்பை விளங்குகிறது. அடுத்த நிலைகளில் முறையே தில்லி, கொல்கத்தா, பெங்களூரு, சென்னை
ஆகியன உள்ளன.

Chennai Corporation headquarters
மாநகரம் பல வார்டுகளாகப் பிரிக்கப்பட்டு உள்ளாட்சித் தேர்தலில் அங்கத்தினர்கள் தேர்ந்தெடுக்கப்படுகின்றனர். மாநகராட்சி அங்கத்தினர்கள் தங்களுக்குள் மேயர் மற்றும் துணை மேயரை தேர்ந்தெடுத்துக் கொள்கின்றனர். மாநகராட்சியின் நிர்வாகப் பொறுப்புகளை மேலாண்மை செய்ய இந்திய ஆட்சிப் பணியை சேர்ந்த **மாநகராட்சி ஆணையர்** மாநில அரசால் நியமிக்கப்படுகிறார். இவர் மாநகராட்சி ஊழியர்களை மேற்பார்வையிடுவதுடன் மாநகராட்சி எடுக்கும் முடிவுகளை செயலாற்றும் பொறுப்பை உடையவராகிறார். ஆண்டின் நிதிநிலை அறிக்கையையும் தயாரிக்கிறார்.

ஓர் நகரின் மாநகராட்சி சாலைகள் பராமரிப்பு, பொதுப் போக்குவரத்து, குடிநீர் வழங்கல், பிறப்பு/இறப்பு பதிவு, கழிவுகள் அகற்றல் ஆகிய பொறுப்புகளை ஏற்றுள்ளது. மேலும் சில மாநகராட்சிகள் பொதுமக்கள் பாதுகாப்பிற்கான தீயணைப்பு மற்றும் முதலுதவி வண்டி சேவைகளை வழங்குகின்றன.பூங்காக்கள் மற்றும் கட்டிடங்களையும் பராமரிக்கின்றன. இவற்றிற்கான நிதி வருவாய் சொத்து வரி, மனமகிழ்வு வரி, ஆக்ட்ராய் என்னும் நுழைவு வரி (பல மாநகராட்சிகளில் கைவிடப்பட்டு வருகிறது) மூலமும் பயன்படுத்தும் சேவைகளுக்கான கட்டணங்கள் மூலமும் பெறப்படுகிறது.

மேற்கோள்கள்
-----------

1. ↑  Voorn, Bart; Van Genugten, Marieke L.; van Thiel, Sandra (2017). "The efficiency and effectiveness of municipally owned corporations: A systematic review". *Local Government Studies* **43** (5): 820–841. doi:10.1080/03003930.2017.1319360. .
2. ↑  Tavares, Antonio F.; Camoes, Pedro J. (2007). "Local service delivery choices in Portugal: A political transaction costs network". *Local Government Studies* **33** (4): 535–553. doi:10.1080/03003930701417544.
3. ↑  Grossi, G.; Reichard, C. (2008). "Municipal corporatization in Germany and Italy". *Public Management Review* **10** (5): 597–617. doi:10.1080/14719030802264275.
4. ↑  "The first corporation". *The Hindu* (Chennai). 2003-04-02 இம் மூலத்தில் இருந்து 2004-01-28 அன்று. பரணிடப்பட்டது.. .
இசையில் கால அளவுகளை ஒழுங்கு முறையில் அமைப்பதற்குப் பயன்படுவது **தாளம்** ஆகும். கர்நாடக இசையில் தற்போது ஏழு தாளங்கள் வழக்கிலுள்ளன. இவற்றை சப்த தாளங்கள் என்றும் கூறுவர். "சப்தம்" என்பது வடமொழியில் எழு என்று பொருள்படும்.

ஏழு தாளங்கள்
------------

1. துருவ தாளம்
2. மட்டிய தாளம்
3. ரூபக தாளம்
4. ஜம்பை தாளம்
5. திரிபுடை தாளம்
6. அட தாளம்
7. ஏக தாளம்

தாள உறுப்புக்கள்
----------------

தாளத்துக்கு ஆறு அங்கங்கள் அல்லது உறுப்புக்கள் உண்டு. அவையாவன:

* 1. லகு
* 2. அனுதிருதம்
* 3. திருதம்
* 4. குரு
* 5. புளுதம்
* 6. காகபாதம்

35 தாளங்கள்
-----------

ஏழு வகைத்தாளங்களின் மூலமாகவும், ஐந்து வகையான லகுவின் வகைகள் மூலமாகவும் மொத்தமாக 35 தாளங்கள் உள்ளன. எடுத்துக்காட்டிற்கு லகுவின் ஓர் ஜாதியான திஸ்ரத்தை எடுத்துக்கொண்டால்

1. திஸ்ர ஜாதி துருவ தாளம்
2. திஸ்ர ஜாதி மட்டிய தாளம்
3. திஸ்ர ஜாதி ரூபக தாளம்
4. திஸ்ர ஜாதி ஜம்பை தாளம்
5. திஸ்ர ஜாதி திரிபுடை தாளம்
6. திஸ்ர ஜாதி அட தாளம்
7. திஸ்ர ஜாதி ஏக தாளம்

ஆகிய ஏழு பேதங்களை ஒரு லகுவின் ஜாதி தருவதுப்பொல் ஐந்து ஜாதிகளும், ஏழு தாளவகைகளும் சேர்ந்து மொத்தமாக 35 தாளவகைகளும் உருவாகின்றன.